Purva šeihcērija

Purva šeihcērija (Scheuchzeria palustris) ir augu suga, kas ir vienīgā suga monotipiskajā šeihcēriju ģintī (Scheuchzeria) un šeihcēriju dzimtā (Scheuchzeriaceae). Atsevišķi eksemplāri un skrajas grupas aug dažādos purvos un pārpurvotos ezeru krastos. Atkarībā no autora, sugai var tikt nodalītas divas pasugas:

 Scheuchzeria palustris subsp. palustris — sastopama Ziemeļeiropā, Austrumeiropā un Āzijas ziemeļos sastopama.
 Scheuchzeria palustris subsp. americana (Fernald) Hultén. — sastopama Ziemeļamerikas ziemeļos.

Augs ir sastopams nereti visā Latvijas teritorijā.

 Apraksts 
Purva šeihcērija ir daudzgadīgs, 10—25 cm garš lakstaugs ar stāvu stublāju. Augam ir saknenis, kas veido garus pazemes dzinumus, veicinot veģetatīvo vairošanos. Uz stublāja ir izvietotas dažas lineāras lapas, kuras virspusē ir renesveida. Parasti pašas apakšējās lapas ātri atmirst. Lapas pamats ir makstveidīgs, tām ir smaila mēlīte. Ziedi ir izvietoti skrajā ķekarā stublāja galotnē. Vēja apputes augs. Apziedņa lapas un putekšņlapas pa 6. Augļlapas ir 3 līdz 6, pie pamata saaugušas. Ziedi zaļgani, pa 3—10. Auglis ir trīsdaļīgs, uzpūsts, olveidīgs, gaiši zaļš. Zied jūnijā un jūlijā.

 Atsauces 

 Ārējās saites 

Kategorija:Cirveņu rinda
Kategorija:Latvijas flora